

Jelentkezés EU választási megfigyelőnek

(Bolívia 2020)

Az Európai Bizottság nyilvánosságra hozta felhívását a **bolíviai választásokat** megfigyelő EU misszióban való részvételre (dokumentum mellékelve).A választásokra **2020. május 3-án kerül sor (az esetleges második forduló 2020. június 14-én lenne).** Az Európai Bizottság 30 hosszú és 60 rövid távú megfigyelő kiküldését tervezi és **tagállamonként** az alábbi létszámú megfigyelői kontingens jelölését kéri:

* **3 hosszú távú** megfigyelő {tervezett kiküldetési időszak\*: 2020. március 29-től július 22-ig}
* **4 rövid távú** megfigyelő {tervezett kiküldetési időszak\*: 2020. április 26-tól május 7-ig/ második forduló esetén: 2020. június 8-18-ig}

**Jelentkezési feltételek** (ld. bővebben a mellékelt angol nyelvű dokumentumban):

A pályázók tapasztalatait és nyelvtudását az Európai Bizottság, illetve a Külgazdasági és Külügyminisztérium a teljes kiválasztási eljárás során tesztelheti.

* spanyol és angol nyelv magas fokú írás- és beszédkészsége (C1 szint),
* a korábban az országban/ régióban szerzett tapasztalat előnyt jelent;
* korábbi választási megfigyelői tapasztalat és/vagy más releváns tapasztalat, ide értve: választási képzés, technikai közreműködés vagy gyakorlat a régióban előnyt jelent
	+ LTO esetében legalább két megfigyelői vagy ’core team” tapasztalat szükséges (nem kötelező EU által szervezett megfigyelésnek lennie), illetve választási megfigyelői képzés (lehetőleg EODS/NEEDS)
	+ A tagállamoknak lehetősége van egy fő korábbi LTO tapasztalattal nem rendelkező jelentkező hosszú távú megfigyelőként való jelölésére.
* korábbi civil részvétel nagy nemzetközi missziókban, vagy emberi jogi megfigyelő misszióban szerzett munkatapasztalat előnyt jelent;
* a demokrácia és az emberi jogok iránti elkötelezettség tanúsítása;
* számítógép (microsoft office, excel, word, access, acrobat, outlook, web böngésző), műholdas telefon, GPS, BGAN kezelői és internet felhasználói ismerete;
* kiváló fizikai és egészségi állapot; nehéz körülmények, hosszú munkaórák elviselése;
* nehéz körülmények elviselése;
* **teljes rugalmasság az elvárt a kiküldetés időszakára**.

További információ a mellékelt angol nyelvű dokumentumban található.

*Döntés: Az EU Bizottsága várhatóan 2020. március 6-án értesíti döntéséről a tagállamokat és a megfigyelőket.*

**A pályázathoz kérjük csatolni:**

* a feltételek teljesítéséről szóló, a jelentkező és két tanú által aláírt alábbi nyilatkozatot:

„Alulírott a bolíviai választásokat megfigyelő EU misszióban történő részvételi felhívásra jelentkezve kijelentem, hogy a pályázati kiírás követelményeinek megfelelek. A küldetést saját felelősségemre vállalom. Egyben tudomásul veszem, hogy annak teljesítésével kapcsolatban vagy a teljesítés során engem ért bármely kárral kapcsolatban a Külgazdasági és Külügyminisztériumot semmilyen felelősség nem terheli. Vállalom továbbá, hogy kiválasztásom esetén az EU választási megfigyelőkre vonatkozó magatartási kódexben foglaltakat maradéktalanul betartom.”

* a munkahelyi vezető nyilatkozatát, amelyben vállalja, hogy a távollét alatt gondoskodik a munkatárs helyettesítéséről;
* kérjük, hogy a jelentkezés benyújtása során az e-mailben jelöljék meg, hogy hosszú vagy rövid távú megfigyelőnek jelentkeznek-e.
* A jelentkezés **része** az EU választási névjegyzékbe történő regisztráció:

<https://webgate.ec.europa.eu/europeaid/applications/eom/>

**Felhívjuk a figyelmet, hogy regisztráció nélkül a jelentkezéseket nem tekintjük érvényesnek!**

Kérjük a már korábban regisztrált pályázókat, hogy pályázatuk benyújtása előtt **frissítsék** a „Roster”-en található önéletrajzukat, feltüntetve az elbíráláshoz szükséges minden releváns információt.

**A jelentkezés benyújtásának határideje: 2020. február 26.**

**A jelentkezéseket, amely tartalmazza a fenti nyilatkozatot szkennelve, az** **elections@mfa.gov.hu** **e-mail címre kérjük eljuttatni a fenti határidőig. Az e-mail tárgya** „***EU EOM – Bolívia 2020***” **legyen.**